《上巳夜虎丘舟中社集即席赋呈吴梅村先生 其一》
清代·任绳隗

上巳由来纪胜游，春深带月共登舟。诗从河岳争千古，人是中登第一流。

锦缆似随双剑合，玉箫还傍夜珠浮。诸君视昔能无感，风景依然晋代愁。

作者简介：江南宜兴人，字青际，号植斋。顺治十四年举人。工诗，词亦有名，与陈其年等人唱和。有《直木斋集》。